BBC Cymru - Gwasanaethau- Defnyddio safleoedd llyfrnodi cymdeithasol
Sut i ddefnyddio safleoedd llyfrnodi cymdeithasol
Mae nifer o'n blogiau nawr yn cynnwys dolenni "llyfrnodi" ar waelod y dudalen, yn cyfeirio at ddetholiad o safleoedd "llyfrnodi cymdeithasol". Mae'r safleoedd hyn yn caniatáu i chi gadw, tagio, a rhannu dolenni gydag eraill.
Yn wahanol i'r ffefrynnau neu nodau tudalen yn eich porydd, gallwch rannu'r dolenni llyfrnodi cymdeithasol hyn gyda ffrindiau, neu edrych arnyn nhw o unrhyw gyfrifiadur sydd â chyswllt rhyngrwyd.
Wedi ymaelodi â safle llyfrnodi cymdeithasol, cewch ychwanegu dolenni at unrhyw dudalen gwe, a chreu rhestrau o adnoddau rhyngrwyd diddorol neu ddefnyddiol. Gallwch rannu'r rhestrau hyn gyda ffrindiau, pobl sydd â diddordebau yn gyffredin i chi, neu unrhywun sy'n ymweld â'r safle.
Wrth llyfrnodi tudalen, mae'n syniad da i ychwanegu "tagiau" neu "allweddeiriau" i ddisgrifio'r ddolen, fel bod pobl eraill yn gallu dod o hyd i'ch dolenni yn hwylus. Mae rhai safleoedd llyfrnodi cymdeithasol yn rhestru tudalennu yn ôl y nifer o bobl sydd wedi ychwanegu dolenni atyn nhw.
Mi welwch chi fod nifer o flogiau'r BBC nawr yn cynnwys dolenni at Del.icio.us, Digg, Newsvine, NowPublic, a Reddit. Bydd rhaid i chi gofrestru gydag un ohonyn nhw yn gyntaf (mae'r cofrestru am ddim). Mae nodweddion ychydig yn wahanol gan yr holl safleoedd hyn, felly beth am gymryd cip ar rai ohonyn nhw cyn penderfynu? Ar ôl cofrestru, gallwch ddechrau llyfrnodi dolenni.
Pan welwch chi gofnod diddorol ar flog BBC yr hoffech chi gadw, neu ddychwelyd ato yn y dyfodol, rhowch glec ar y ddolen o dan y cofnod. Bydd cyfeiriad y cofnod blog yn cael ei ychwanegu i'ch proffil ar y safle llyfrnodi cymdeithasol o'ch dewis.
Cofiwch fod modd cadw dolenni at unrhyw dudalennau gwe, o fewn a thu hwnt i safleoedd y BBC - nid flogiau yn unig.